[{"text_idx": "#000000", "text": "Aasta parimadAndmedArvamusEksportEnergiaEriolukordEuroopa LiitHaridusJahindusKaubandusKeskkondKindlustusKoosto\u0308o\u0308KriisKu\u0308tusLinnukasvatusLoomakasvatusMaheMesindusMessMetsMuldNo\u0303ustaminePersoonPiimandusPuu- ja ko\u0308o\u0308giviliRahaRohepo\u0308o\u0308reSeadusSeakasvatusSisuturundusSu\u0308ndmusTaimekaitseTaimekasvatusTeadusTehnikaTeraviljakasvatusToetusToiduaineto\u0308o\u0308stusTo\u0308o\u0308jo\u0303udTurismU\u0308levaadeVa\u0308etamine\nAasta Po\u0303llumees 2023 tiitli pa\u0308lvis Airi Ku\u0308lvet\nAasta Po\u0303llumees 2023 \u2013 po\u0303llumajandussektor muutuvates tingimustes\nPRIA uut juhendamisteenust kasutas 85 maapiirkonnas majandustegevuse mitmekesistamise toetuse huvilist\nU\u0308hispo\u0308o\u0308rdumine: seadusemuudatuste alus ei saa olla riigikassa ta\u0308itmine\nParim talu 2023 tiitli vo\u0303itis Sepa Veised OU\u0308 Pa\u0308rnumaalt"}, {"text_idx": "#000001", "text": "Aasta parimadAndmedArvamusEksportEnergiaEriolukordEuroopa LiitHaridusJahindusKaubandusKeskkondKindlustusKoosto\u0308o\u0308KriisKu\u0308tusLinnukasvatusLoomakasvatusMaheMesindusMessMetsMuldNo\u0303ustaminePersoonPiimandusPuu- ja ko\u0308o\u0308giviliRahaRohepo\u0308o\u0308reSeadusSeakasvatusSisuturundusSu\u0308ndmusTaimekaitseTaimekasvatusTeadusTehnikaTeraviljakasvatusToetusToiduaineto\u0308o\u0308stusTo\u0308o\u0308jo\u0303udTurismU\u0308levaadeVa\u0308etamine"}, {"text_idx": "#000004", "text": "PRIA uut juhendamisteenust kasutas 85 maapiirkonnas majandustegevuse mitmekesistamise toetuse huvilist"}, {"text_idx": "#000008", "text": "Ta\u0308navu kevadel kehtinud eriolukorra to\u0303ttu on talutootmise olulisus veelgi selgemalt va\u0308lja joonistunud, sest just taludel on kandev roll toidujulgeoleku tagamisel ja maaelu edendamisel. Eestimaa Talupidajate Keskliit on parima talu konkursiga aastaid tunnustanud talutootmise olulisust."}, {"text_idx": "#000009", "text": "Ta\u0308navu toimub parima talu valimine juba 27. korda. Parimad selgitatakse va\u0308lja kolmes kategoorias: parim alternatiivtalu, noortalunik ja tootmistalu. Lisaks kuulutatakse va\u0308lja u\u0308ldvo\u0303itja ehk Parim Talu 2020."}, {"text_idx": "#000010", "text": "Seitsmeliikmeline z\u030cu\u0308rii ku\u0308lastas augustis kolme pa\u0308eva jooksul u\u0308heksat talu Harju-, Ida-Viru-, Jo\u0303geva-, Ja\u0308rva-, Pa\u0308rnu- ja Saaremaal. Talude puhul hinnatakse tootmist, no\u0303uetele vastavust ja keskkonnahoidu, talu u\u0308ldmuljet, hoonete ehituslikku korrashoidu ja lahendusi vastavalt tootmissuunale, u\u0308hiskondlikku positsiooni ja erialast aktiivsust. Tiitlisaajad kuulutatakse va\u0308lja novembris toimuval talupa\u0308eva ta\u0308nuu\u0308ritusel."}, {"text_idx": "#000011", "text": "Iisaka talu \u2013 noored aktiivsed maaelu edendajad"}, {"text_idx": "#000014", "text": "Varem kasvatati talus Eesti tumedapealisi lambaid, kuid nu\u0308u\u0308d tegeletakse sinise tekseli to\u0303ugu lammaste kasvatuse, aretuse ja mu\u0308u\u0308giga. U\u0308htlasi hooldavad lambad poollooduslike kooslustega kadakasi karjamaid."}, {"text_idx": "#000015", "text": "Priidu u\u0308ks eesma\u0308rke talu u\u0308le vo\u0303tmisel oli ehitada suur kaasaegne laut. See on nu\u0308u\u0308d valmis saanud ja mahutab kuni 250 po\u0303hikarjalooma. Lisaks on plaanis rajada va\u0308ike tapamaja, et lihato\u0308o\u0308tlemise vo\u0303imekus oleks omast ka\u0308est vo\u0303tta."}, {"text_idx": "#000016", "text": "Iisaka talu po\u0303hiline sissetulekuallikas on elusloomamu\u0308u\u0308k, peagi soovitakse ka eksportima hakata. Veel tegeletakse liha ja ka\u0308sito\u0308o\u0308toodete mu\u0308u\u0308giga. Kuna lambad on va\u0308ga hea villakuga, siis valmistakse nende villast mo\u0303nusaid tooteid. Pereettevo\u0303ttes tegelebki Priidu ema ka\u0308sito\u0308o\u0308ga ja 92 aastane vanaemagi teeb sallidele kaunistusi. Priidu isa ka\u0308ib samuti noortel abiks, aitamas on ka Priidu kaks o\u0303de, kes elavad vahetus la\u0308heduses."}, {"text_idx": "#000017", "text": "Kuna paar aastat tagasi ru\u0308ndas karja karu, siis otsustas noorpere vo\u0303tta karjakoerad, et lambad kaitstud oleks. Praeguseks on Iisaka talus kolm karjakoera, kes suudavad pingsa ja ja\u0308rjepideva treeningu tulemusel valveto\u0308o\u0308ga edukalt toime tulla."}, {"text_idx": "#000018", "text": "Kauksi puhkemaja \u2013 majakene metsa sees"}, {"text_idx": "#000020", "text": "Kauksi puhkemajas on ku\u0308laliste kasutada ka suitsusaun, grillkoda ja tiik, kus saab kala pu\u0308u\u0308da ning supelda. Foto: Gelis Pihelgas"}, {"text_idx": "#000021", "text": "Pererahvas kolis tallu 1997. aasta lo\u0303pus, kui talu peremees vanavanemate talukoha tagasi sai. Tol ajal ei olnud seal ei elektrit ega ka teed, mis taluni viiks, ainult mets. Praeguseks on pererahvas loonud viis aastaringseks kasutamiseks mo\u0303eldud puhkemaja. Kokku on vo\u0303imalik majutada kuni 34 inimest ja ettetellimisel toitlustatakse kuni 60 ku\u0308lalist. Pakutavad toidud on kodused ja po\u0303hinevad esivanemate traditsioonidel. Roogade valmistamisel eelistatakse kasutada la\u0308hiu\u0308mbruse toorainet."}, {"text_idx": "#000022", "text": "Pererahvas on talule kuuluvatel maadel proovinud kasvatada kartulit, kuid kuna u\u0308mbruskonnas ei ole viljaka mullaga po\u0303llumaad, siis ei tulnud sellest midagi va\u0308lja. Siiski tegeleb talu peremees teraviljakasvatusega \u2013 seda aga 30 kilomeetrit eemal Ma\u0308etaguse kandis."}, {"text_idx": "#000023", "text": "Wile alpakafarm \u2013 elumuutus viis Tallinnast maale"}, {"text_idx": "#000025", "text": "Kui Imre sattus esimest korda u\u0308ht alpakavillast toodet katsuma, hakkas ta uurima, mis lammas sellist villa annab. Imre u\u0308llatuseks ei olnud tegu u\u0308ldse lambaga, vaid hoopis alpakaga. 2013. aastal tekkis tal vo\u0303imalus minna Saksamaale alpakakasvataja o\u0303pipoisiks. Seal olles sai Imre aru, et ka temast peab saama alpakakasvataja. Va\u0308lja said valitud loomad, keda Imre tahtis ja nii tulidki alpakad Ts\u030ciilist Saksamaale."}, {"text_idx": "#000026", "text": "Imre oli ku\u0308ll valmis loomad Eestisse tooma, kuid puudus koht, kus neid kasvatada. Mo\u0303nda aega kuulutusi ja\u0308lgides leidis ta Ja\u0308rvamaal Poaka ku\u0308las vanal soosaarel asuva Pa\u0308rtsaare talu. Esimesed 11 alpakat jo\u0303udsid tallu 2014. aastal ja juba 12. mail su\u0308ndis farmi esimene alpakabeebi ehk kria, kelle nimeks sai Wile (inglise keeles ahvatlus). Wile on kaunis isane, valge na\u0308oga pruun alpaka, kellest sai farmi nimi- ja vapiloom."}, {"text_idx": "#000027", "text": "Talu maadele mahuks a\u0308ra 200 alpakat, kuid praegu on neid 58. Peremehe so\u0303nul ei vaja alpakad palju maad ja u\u0308hel hektaril saab a\u0308ra toita kuni 20 looma. Wile Farmi eesma\u0308rk on kvaliteetsete to\u0303u- ja villaloomade kasvatus ja aretamine, lo\u0303nga ja ka\u0308sito\u0308o\u0308 tootmine ning vanade oskuste \u2013 kraasimise ja ketramise \u2013 o\u0303petamine."}, {"text_idx": "#000028", "text": "Tori siidritalu \u2013 pererahvas toetub esivanemate kogemustele"}, {"text_idx": "#000029", "text": "Karmo Haas koos abikaasa Veranika ja kolme lapsega otsustasid teha elus suure muutuse. Nad keerasid selja Tallinna-elule ja asusid elama Pa\u0308rnumaale, kus alustasid nullist siidri tegemise ning vana maja taastamisega."}, {"text_idx": "#000032", "text": "Seitse aastat tagasi rajati esimesed mahedad viinamarja- ja o\u0303unapuuistandused, mis on nu\u0308u\u0308dseks ilmet vo\u0303tnud. Pererahvas on ko\u0303ikide oma toodete su\u0308nni juures, alates o\u0303unapuude paljundamisest ja pookimisest kuni toodangu pudelisse villimise ja etikettide panekuni. Va\u0308lja on arendatud oma kaubama\u0308rk."}, {"text_idx": "#000033", "text": "Pererahvas toetub esivanemate kogemustele, va\u0308a\u0308rindades kohalikul, eripa\u0308rase koostisega Soomaa mullal kasvanud puuvilju ja marju. Talu enda o\u0303unapuudelt veel arvestatavat saaki ei saa ja suurem osa toorainest ostetakse sisse, kuid 1200 viinapuult saadud viinamarjadest on talus juba veini tehtud."}, {"text_idx": "#000034", "text": "Lalluka OU\u0308 \u2013 noortalunik tahab sa\u0308ilitada klassikalise peretalu mudelit"}, {"text_idx": "#000035", "text": "Seitse aastat tagasi vo\u0303ttis Kuldar Kuld isalt talu u\u0308le. Tol ajal tegeles isa veel mahelammaste kasvatusega. Kuldar aga teadis, et tema ei ole loomakasvataja ja otsustas, et la\u0308heb u\u0308le maheteraviljakasvatusele."}, {"text_idx": "#000037", "text": "U\u0308ldiselt to\u0308o\u0308tab Kuldar u\u0308ksi, kuid vahel ka\u0308ib tal ka isa abiks. Kuna to\u0308o\u0308d on palju, siis otsustas Kuldar investeerida to\u0308o\u0308liste asemel hoopis tehnikasse, et sa\u0308ilitada klassikaline peretalu, kus saab ko\u0303ik to\u0308o\u0308d ise a\u0308ra tehtud. Kodus on Kuldaril toeks kaasa ja pisipoeg."}, {"text_idx": "#000038", "text": "Kuldari armastus po\u0303llutehnika vastu tekkis juba va\u0308ga varajases eas, mil poiss po\u0303lluserval traktoreid piilumas ka\u0308is. 2013. aasta ma\u0308rtsis liitus Kuldar Eesti Noortalunike liiduga."}, {"text_idx": "#000039", "text": "Raudepere OU\u0308 \u2013 talu, kus investeeritakse aega"}, {"text_idx": "#000040", "text": "Po\u0303hja-Pa\u0308rnumaal Ma\u0308eku\u0308las asub Mo\u0308ldri talu, kus kasvavad kolmes suures kasvuhoones kurgid ja tomatid."}, {"text_idx": "#000042", "text": "Taluperemees Ju\u0308ri Laur vo\u0303ttis talu u\u0308le oma isalt, kes omakorda sai talu oma vanematelt. Kui alguses peeti talus lehmi, siis isa algatusel see lo\u0303petati ning umbes 25 aastat tagasi hakati kurke ja tomateid kasvatama. Ju\u0308ri vo\u0303ttis isalt Mo\u0308ldri talu tegemised u\u0308le kolm aastat tagasi, asutas ettevo\u0303tte Raudepere OU\u0308 ja ja\u0308tkab vanemate alustatut."}, {"text_idx": "#000043", "text": "Kolmest kasvuhoonest kaks on pere ise ehitanud ja Ju\u0308ri isa on neisse rajanud nu\u0308u\u0308disaegsed automaatsed ku\u0308tte-, kastmis- ja ventilatsioonisu\u0308steemid. Mo\u0308ldri talu kurke ja tomateid mu\u0308u\u0308akse oma valla poodides, OTT-i vahendusel, kohvikutele ja restoranidele, hulgiladudele, ning kui midagi u\u0308le ja\u0308a\u0308b, siis turulgi. Lisaks kasvatatakse 67 hektaril maherukist, talvel tehakse metsa ja varutakse ku\u0308tet."}, {"text_idx": "#000044", "text": "Ju\u0308ri kaasa Siret aitab samuti nii palju, kui pisipoja kasvatamise ko\u0303rvalt saab. Na\u0308iteks toimetab ta tunnustuse saanud taluko\u0308o\u0308gis, kus mu\u0308u\u0308giko\u0303lbmatu va\u0308limusega vilju va\u0308a\u0308rindatakse kas tomatikastmeks vo\u0303i hoopis soolakurgiks."}, {"text_idx": "#000045", "text": "Saaremaa Mahemuna \u2013 ko\u0303ik on vo\u0303imalik"}, {"text_idx": "#000046", "text": "Saaremaa Mahemuna sai alguse sellest, kui noor ettevo\u0303tja Tanel Tang ostis ta\u0308navu veebruaris Saaremaal vana lauda, plaanides ja\u0308rgnevate kuude jooksul rajada mahekanala."}, {"text_idx": "#000048", "text": "Kuna ajad ei olnud ko\u0303ige paremad ja Saaremaa la\u0308ks koroonaviiruse laialdase leviku to\u0303ttu lukku, siis pangast Tanelile laenu ei antud, kuid Maaelu Edendamise Sihtasutusest ku\u0308ll. Noortaluniku toetus lisaks, sai ta alustada kanala rajamisega."}, {"text_idx": "#000049", "text": "Kuna Saaremaa oli lukus, siis ta\u0308isautomaatse lauda paigaldajad kohale ei pa\u0308a\u0308senud. Aga ega seepa\u0308rast ettevo\u0303te rajamata ei ja\u0308a\u0308nud. Mais saabus Salme ku\u0308lla 1500 mahekana, kes elavad nu\u0308u\u0308d moodsas laudas. Kuigi kogu elu-olu reguleerib automaatika, siis munaka\u0308sitlemine toimub ka\u0308sito\u0308o\u0308na. Kolme kuuga jo\u0303uti teha pa\u0308ris palju, sh on suudetud a\u0308ra mu\u0308u\u0308a ko\u0303ik, mis toodetud."}, {"text_idx": "#000050", "text": "Saareo\u0303ue OU\u0308 \u2013 looma- ja taimekasvatus, mahedalt"}, {"text_idx": "#000051", "text": "Saareo\u0303ue OU\u0308 on 2009. aastal asutatud pereettevo\u0303te, mille eestvedajad on Ivar Baumann ja Maarja Maksimov. Kui Ivar ja Maarja Pa\u0308rnumaale Metsapoole ku\u0308lla kolisid ja Ivari vanematelt talupidamise u\u0308le vo\u0303tsid, oli talu kasutuses 46 hektarit maad ja 16 lihaveist. Praeguseks on haritavat maad u\u0308le 400 hektari ning 16 lihaveise asemel ammub karjamaadel 180 aberdiin-angust."}, {"text_idx": "#000053", "text": "Ivar ja Maarja on teinud talupidamisest oma po\u0303hito\u0308o\u0308. Kuigi nende ettevo\u0303tte po\u0303hiline ka\u0308ive tuleb teraviljamu\u0308u\u0308gist, on nad leidnud tee ka to\u0303uloomade mu\u0308u\u0308gini nii Eestis kui ka vo\u0303o\u0303rsil. Kaks aastat ja\u0308rjest on loomi mu\u0308u\u0308dud Saksamaale ja kolm aastat Sloveeniasse. Loomad viivad nad ise kohale, et luua ostjatega head kontakti."}, {"text_idx": "#000054", "text": "Lisaks karjamaadele hooldavad loomad ka Ha\u0308a\u0308demeeste kandi rannikut. Peremees Ivari so\u0303nul peavad nad iga pa\u0308ev rannakarjamaal loomi vaatamas ka\u0308ima, sest kui mo\u0303ni kord vahele ja\u0308a\u0308b, maksavad veised ka\u0308tte ning murravad aiast va\u0308lja. O\u0303nneks on neil head naabrid, kes hulkuritest pererahvale so\u0303bralikult teada annavad vo\u0303i vahel loomad suisa ise tagasi aeda ajavad."}, {"text_idx": "#000055", "text": "Ku\u0308ti talu \u2013 u\u0308le 60 aasta loomakasvatuse kogemust"}, {"text_idx": "#000056", "text": "Naima Ku\u0308ti Ku\u0308ti talu asub Saaremaal, kus talupidamisega tehti algust 1989. aastal. Talu rajamist alustati lautade ehitamisega ja o\u0303uele kerkis ka uus elumaja. Talu perenaine on Naima Ku\u0308tt, kel vanust 72 aastat, kuid tarmukust ja energiat jagub endiselt. Talus on ta tegutsenud koos oma viie pojaga."}, {"text_idx": "#000058", "text": "Enne oma talu rajamist to\u0308o\u0308tas Naima 20 aastat lu\u0308psjana, nii et praeguseks on Naima loomakasvatusega tegelenud u\u0308le 60 aasta. Talus on 45 lu\u0308psilehma, 50 s\u030carolee to\u0303ugu lihalooma, kanad, koerad ja kassid. Talu kasutuses on u\u0308le 200 hektari maad, kus karjatatakse loomi ja varutakse so\u0308o\u0308ta. U\u0308ks poegadest ka\u0308ib emal iga pa\u0308ev talus abiks ja palgal on ka u\u0308ks lu\u0308psja."}, {"text_idx": "#000059", "text": "Naima tegutseb talu o\u0303uel iga pa\u0308ev. Tema aed on imetlusva\u0308a\u0308rselt ilus ja puhas \u2013 muru on alati niidetud ning hoovi u\u0308mbritsevad lillepeenrad."}, {"text_idx": "#000060", "text": "Andres Oopkaup valiti ta\u0308navuseks po\u0303llumajanduse tippjuhiks"}, {"text_idx": "#000061", "text": "Vedelso\u0303nnik laota su\u0308gisel taimkattega po\u0303llule"}, {"text_idx": "#000062", "text": "Ku\u0308nni maailmameistrivo\u0303istlused tulevad koju ka\u0308tte"}, {"text_idx": "#000063", "text": "Taluliit ta\u0308histas po\u0303llumajandustootjate asendusteenistuse 15. aastapa\u0308eva perede seltsis"}, {"text_idx": "#000064", "text": "To\u0308o\u0308jo\u0303ud, millelt pole vaja maksta to\u0308o\u0308jo\u0303umakse"}, {"text_idx": "#000065", "text": "Po\u0303llumajandussaaduste eksportija na\u0308itab meile teed"}, {"text_idx": "#000069", "text": "Meemeistrid: Moodne talu podcast #2"}, {"text_idx": "#000070", "text": "Moodne talu podcast on meid toonud Jo\u0303gevamaale, kus vo\u0303tavad meid soojalt vastu Meemeistrite perenaine Kristi ja peremees Raul. Podcastides ehk taskuha\u0308a\u0308lingutes toome Teieni Eesti moodsaid talulugusid, eesma\u0308rgiga tutvustada neid lugusid laiemalt toidutootjatele ja -tarbijatele. Moodsa talu podcastides toome Teieni inspireerivad lood Eesti taludest. Podcastis ra\u0308a\u0308gime, et piim ei ole vaid..."}, {"text_idx": "#000071", "text": "Mahlametsa: Moodne talu podcast #3"}, {"text_idx": "#000072", "text": "Moodne talu podcasti episood 3 on toonud meid Pa\u0308rnumaale Mahlametsa tallu, kus vestleme Terje Miteviga. Antud episoodis on liitunud meiega ka kaassaatejuht, kelleks on Maaeluministeeriumi esindaja Kerli No\u0303ges. Podcastides ehk taskuha\u0308a\u0308lingutes toome Teieni Eesti moodsaid talulugusid, eesma\u0308rgiga tutvustada neid lugusid laiemalt toidutootjatele ja -tarbijatele. Moodsa talu podcastides toome Teieni inspireerivad..."}, {"text_idx": "#000073", "text": "Ma\u0308tiku talu: Moodne talu podcast #4"}, {"text_idx": "#000074", "text": "Moodsa talu podcasti episood 4 on meid toonud Pa\u0308rnumaale Ma\u0308tiku tallu, kus vestleme talu perenaise Mirjam Pikkmetsaga. Antud episoodis on meiega liitunud ka kaassaatejuht kelleks on Eesti Po\u0303llumajandus- ja Kaubanduskoda juht Roomet So\u0303rmus. Podcastides ehk taskuha\u0308a\u0308lingutes toome Teieni Eesti moodsaid talulugusid, eesma\u0308rgiga tutvustada neid lugusid laiemalt toidutootjatele- ja tarbijatele. Moodsa..."}, {"text_idx": "#000075", "text": "Sepa talu: Moodne talu podcast #5"}, {"text_idx": "#000076", "text": "\u201cMoodne talu\u201d episood 5 on meid toonud Pa\u0308rnumaale Sepa tallu, kus vestleme perenaise Lisanna Hiiema\u0308e ja peremehe Marko Hiiema\u0308ega. Oleme andnud au viimast episoodi juhtida noortalunikule ja Varisoo talu noorperemehele Ragnar Viikojale. Podcastides ehk taskuha\u0308a\u0308lingutes toome Teieni Eesti moodsaid talulugusid, eesma\u0308rgiga tutvustada neid lugusid laiemalt toidutootjatele- ja tarbijatele. Moodsa talu..."}, {"text_idx": "#000077", "text": "Telli uudiskiri ja ole esimesena kursis po\u0303llumajanduses toimuvaga!"}, {"text_idx": "#000078", "text": "ja ole esimesena kursis po\u0303llumajanduses toimuvaga!"}, {"text_idx": "#000079", "text": "Po\u0303llumehe Teataja veebi kasutamist ja\u0308tkates no\u0303ustute ku\u0308psiste kasutamisega. Loe la\u0308hemalt siit."}]